Ohjelman kustantavat Joyce Meyer Ministries -työn tukijat.
Koetukset näyttävät, mitä sisällämme oikeasti on -
sen sijaan, mitä luulemme meissä olevan.
ILOA ARKEEN
Älä mene paniikkiin, tämä on vain testi 1/2
Kenellä on tällä hetkellä rankkaa?
Kuka juuri nyt miettii, miksi joutui käymään läpi jotain rankkaa?
Aamen.
Meidän täytyy oppia, että elämään sisältyy koettelemuksia.
Jotkut niistä Jumala sallii, jotkut Hän jopa järjestää.
Kerron teille esimerkin.
Muutan vain joitain faktoja, -
etteivät kyseiset ihmiset pahastu, kun kerron heistä tv:ssä.
Ymmärrätte kuitenkin jujun.
Oli kaksi sairaanhoitajaa, joille tuli riitaa.
Se oli kohtalaisen paha riita.
Toinen naisista lähti paikalta, eikä asiaa selvitetty.
Asioiden lakaisu maton alle on harvoin ratkaisu, vai mitä?
Vaikka ajattelet unohtavasi asian ajan myötä, -
se vaivaa sinua, jos asiaa ei ole käsitelty loppuun.
Riidan jälkeen kului noin vuosi.
Sen alan sairaanhoitajille järjestettiin kurssi.
Amerikassa on tuhansia kyseisen alan sairaanhoitajia.
Tälle kurssille osallistui vain kymmenen naista.
Viisi kahden henkilön ryhmää.
Vain kymmenen koko maasta, ja arvatkaa ketkä olivat mukana?
Nuo kaksi naista.
He eivät tosiaan halunneet viettää kolmea päivää yhdessä.
Mikä pahinta, ryhmä jaettiin pareihin työskentelyä varten.
Arvatkaapa, ketkä olivat pari?
Se oli valtavan kiusallista.
Lopulta toinen heistä nosti kissan pöydälle: "Meidän täytyy puhua."
Seuraavana päivänä lounaalla he puhuivat, ja se helpotti.
Jumala järjestää tällaisia juttuja.
Joskus Hän asettaa meidät tilanteeseen, jossa on pakko -
kohdata jokin vaikea asia. Se saattaa aluksi tuntua kriisiltä, -
mutta oikeasti Jumala vain vie sinut kohtaamaan jotain, -
mikä tuhoaa sinut, jos et tee sille mitään.
No niin.
Myös paholainen tekee kaikenlaista. Ja itse asiassa...
Haluan teidän ymmärtävän oikein. Jumala on hyvä ja paholainen paha, -
mutta joskus saatana tekee jotain, minkä Jumala sallii.
Ainakin hetkellisesti.
Hän käyttää sitä viedäkseen sinut uudelle tasolle.
Jumalan tahto on hyvä, ja Hän odottaa sinun luottavan itseensä.
Jumala koettelee meitä, mutta ei koskaan kiusaa.
Hän ei houkuttele kiusauksilla.
Kaikki kohtaavat vaikeuksia ja vastoinkäymisiä jossain vaiheessa.
Teistä monilla on vaikeita aikoja takana, edessä tai käynnissä nyt.
Monet ehkä toivovat neuvoja vaikeuksien välttämiseksi.
Niitä ei ole tulossa.
Jeesus sanoo, että maailmassa meillä on ahdistus, -
mutta Hän on voittanut maailman.
Uskomme testataan vaikeuksissa.
Et voi todella tietää, mihin uskot, ennen kuin se on testattu.
Voit luulla tietäväsi, mutta et oikeasti tiedä.
Et tiedä, kuinka vahvoja sinä ja uskosi olette.
Kuinka moni haluaisi vahvan uskon?
Usko kasvaa vain, kun joudut käyttämään sitä.
Kun käytät uskoasi, hapuilet yleensä sokkona.
"Jumala, en tunne enkä kuule Sinua, en ymmärrä tätä, sattuu."
Sen keskellä teet päätöksen, että menet joko yli tai ali -
Jumalan kanssa.
Elämä voi tuoda suuria vaikeuksia.
On kummallista, mitä etukäteen luulemme vaikeuksissa tekevämme.
Vuosia sitten työtoverinani oli eräs nainen, -
jonka ystävän aviomies petti vaimoaan.
Vaimo päätti kuitenkin selvitä siitä yhdessä miehensä kanssa.
Työkaverini sanoi, ettei ikinä tekisi samoin.
"Jos mieheni pettäisi minua, lähtisin saman tien."
"En missään tapauksessa jäisi!"
Onko kukaan teistä sanonut, ettei ikinä tekisi jotakin?
Kului muutama vuosi. Ystäväni mies kuului vanhimmistoon.
Hän auttoi ja tuki naista, jonka mies oli juuri kuollut.
Lohdutus meni liian pitkälle, siitä tuli suhde.
Sitä kesti jonkin aikaa.
Kun ystäväni sai sen selville, hän päätti jäädä miehensä luo -
ja yrittää selvitä yhdessä. En koskaan unohda sitä.
Muistan, miten hän hoki "en ikinä".
Kuinka usein mekin sanomme: "En koskaan tekisi noin."
Saatamme arvostella toisia: "Älytöntä, en ikinä tekisi samoin!"
Oikeasti kukaan ei voi tietää, mitä tekisi jossain tilanteessa.
Tiedät vasta, kun olet itse siinä tilanteessa.
Älä siis ole niin täynnä itseäsi ja luule tietäväsi.
Tämä voi pelottaa sinua.
Ehkä pelkäät tilanteita, joista et usko selviäväsi.
Jumala ei salli meille enempää kuin mitä voimme kestää, -
kunhan vain luotamme Jumalaan.
Jos yrität selvitä yksin, voit joutua ongelmiin.
Millaisia kiusauksia meille sitten voi tulla vaikeuksien keskellä?
Ensinnäkin vanhat riippuvuudet.
Jos olet vasta hiljattain vapautunut jostakin, -
saatat tuntea kiusausta siihen.
Lopetin tupakoinnin yli 30 vuotta sitten.
Tupakoijat tietävät, että paineiden ja huolien keskellä -
kaipaa ensimmäisenä tupakkaa.
Toisille se on ruoka, toisille jokin muu.
Jotkut juovat paljon, toiset käyttävät huumeita -
helpottaakseen stressiä.
Muistan, mitä lopettamisen jälkeen tapahtui aina, kun hermostuin.
Kun koin olevani paineen alla, ajattelin heti tupakkaa.
Kuinka tyhmää se oli, kun satutin vain itseäni?
Mutta joskus koettelemuksien keskellä tunnet kiusausta -
palata vanhoihin riippuvuuksiin.
Raamattu käskee pysymään lujana Kristuksen vapaudessa, -
alistumatta enää siihen ikeeseen, josta on päässyt vapaaksi.
Koetuksessa voit tuntea kiusausta palata vanhoihin juttuihin.
Kun israelilaisilla oli vaikeaa, he halusivat takaisin Egyptiin.
Egyptissä he olivat pyytäneet Jumalaa päästämään heidät sieltä.
Miksi palata johonkin, mikä tuhosi sinua ja mistä halusit pois?
Kun Jumala on vapauttanut sinut ja kohtaat uusia vaikeuksia, -
paholainen kuiskuttelee korvaasi, että ennen kaikki oli paremmin.
Niin israelilaiset ajattelivat nälkäisinä erämaassa.
"Egyptissä sai sentään sipulia!", mikä ei kuulosta kovin hyvältä.
Joskus saatana houkuttelee meitä vihastumaan Jumalalle -
ja syyttämään Jumalaa koetuksessa.
Joskus alat vihata ihmisiä, joilla ei ole samoja vaikeuksia -
tai niitä, joilla on kaipaamiasi siunauksia.
Kuinka moni on huomannut, että vaikeuksissa on kiusaus valittaa?
Vain kolme ihmistä?
Täällä on joko maailman pyhimmät tai väsyneimmät ihmiset.
Kuinka moni on kokenut kiusausta valittaa ongelmistaan?
No niin.
Uskon, että Jumala haluaa meidän pääsevän eroon valittamisesta.
Sen oppimiseksi täytyy ehkä kiertää pari sakkokierrosta.
Valittaminen on sosiaalisesti hyväksytty synti.
Synti, jonka sallimme.
Jumala haistaa sen lemun, mutta seurakunnassa se ei ole iso juttu.
Jumalalle se on iso juttu, joten meidän pitää muuttaa asennettamme.
Anteeksiantamattomuus on toinen juttu, jota siedämme.
Tavallaan tiedämme sen olevan väärin, mutta...
Ja se antaa saatanalle tilaa ja aiheuttaa enemmän ongelmia -
kuin mikään muu yksittäinen asia.
Joskus närkästymme todella.
"Miksi tämä tapahtuu minulle? En ymmärrä!"
Kun sama tapahtuu toiselle, emme ole yhtä närkästyneitä.
"Sinun pitää vain luottaa Jumalaan ja kestää tämä kuin mies."
Mutta kun se tapahtuu meille, emme voi käsittää, miksi juuri minä.
Miksi et juuri sinä?
Miksi se saisi tapahtua muille, mutta ei sinulle?
Näin haluan teidän toimivan, kun seuraavaksi kohtaatte vaikeuksia -
tai jos tuttavallanne on vaikeaa.
Sanokaa: "En mene paniikkiin, tämä on vain testi."
Aamen? Harjoitellaan.
"Älä mene paniikkiin, tämä on vain testi."
"Tämä menee ohi."
Testi menee ohi, ja toivottavasti pääset sen läpi.
Jos et, saat kyllä uusia sen.
Kun ymmärsin sen, aloin totella paljon nopeammin.
Kolmessakymmenessä vuodessa ehtii oppia asioita.
Olen ymmärtänyt, ettei Jumala muuta mieltään.
Joko asiat ovat Jumalan mielen mukaisia, tai me olemme onnettomia.
On siis parasta päästä nopeasti yksimielisyyteen Jumalan kanssa -
sen sijaan, että kiertäisi samaa kehää uudelleen ja uudelleen.
Jotkut teistä ovat aivan urautuneet omalle kehälleen.
On aika siirtyä eteenpäin.
Ylistäkää Jumalaa.
Meille saattaa myös tulla kiusaus ottaa asiat omiin käsiimme.
En siedä tätä enää, minäpä teen noin ja näin.
Se on pahinta, mitä voit tehdä. Synnytät vain suuremman ongelman.
Aabraham kyllästyi odottamaan lupauksen lasta ja toimi itse.
Orjatar tuli raskaaksi. En tajua, miten vaimo ehdotti sitä.
Jos haluaa jotain kovasti, saattaa tehdä tyhmyyksiä.
Se lykkäsi Jumalan lupausta.
Ei kannata ryhtyä lihan tekoihin.
Vakuuta vain luottavasi Jumalaan.
Jaakobin kirje 1:12―14 on perusta tälle opetussarjalle.
Luen sen luultavasti joka kerta.
Opettajana pidän opetussarjoista.
On ihanaa opettaa samasta aiheesta monta kertaa peräkkäin, -
koska en usko, että sisäistämme mitään tunnissa tai parissa.
Näin voin lähestyä aihetta monesta eri suunnasta.
Jaakobin kirje 1:12―14.
"Autuas (onnellinen, kadehdittu) se mies, -
(joka on koetuksessa kärsivällinen) ja joka kiusauksen kestää."
Kärsivällinen koetuksen aikana, ei vain sen jälkeen.
Joka vastustaa kiusausta, ei vain luovuta lannistuneena.
"Joka kiusauksen kestää, -
sillä kun hänet on koeteltu, on hän saava elämän kruunun, -
jonka Herra on luvannut niille, jotka häntä rakastavat.
Älköön kukaan, kiusauksessa ollessaan, sanoko: -
'Jumala minua kiusaa'; sillä Jumala ei ole pahan kiusattavissa, -
eikä hän ketään kiusaa.
Vaan jokaista kiusaa hänen oma himonsa, -
joka häntä vetää ja houkuttelee."
Tätä opetusta on ehkä vaikea sulattaa, mutta päätin yrittää.
Hyvä äiti ei syötä vauvalle pelkkiä herkkuja, -
banaania ja persikkaa, -
vaan myös vihanneksia, porkkanaa ja ällöttävää pinaattia.
Kaikkea terveellistä.
Tiedän, mitä teen, joten ei kannata panna vastaan.
Jumala antoi tämän vertauksen minulle kerran.
Saarnatessani puhun suoraan, enkä tarjoile vain herkkupaloja.
Pelkkä jälkiruoka ei ole terveellistä.
On hienoa kuulla rohkaisevia profetioita siitä, -
miten sinusta tulee jotain suurta.
Voit saada mahtavia lupauksia, -
mutta jos joku ei anna tukkapöllyä ja kasvata sinua aikuiseksi, -
ne ovat vain tyhjiä sanoja, jotka eivät koskaan toteudu.
Joka kiusauksen kestää, on saava elämän kruunun.
Myöhemmin opetan teille uskollisuustestistä.
Raamatun mukaan uskolliset ihmiset ylennetään.
Ei niitä, jotka luovuttavat tai muuttavat jatkuvasti mieltään, -
vaan ne, jotka sitoutuvat ja ovat lojaaleja.
Ne, jotka jatkavat sitkeästi eivätkä luovuta.
Puhumme myös anteeksiantotestistä.
Et ikinä voi olla täysin Jumalan suunnitelmassa, jos olet katkera.
Puhumme Juudaksen suudelmasta.
Nyt mietit, tuletko enää takaisin.
Puhumme turvallisuustestistä, jossa Jumala poistaa epävarmuutemme, -
jotta emme murru heti, kun joku torjuu meidät -
eikä pidä meistä tai teoistamme.
Osaan naurattaa ja nuhdella teitä samaan aikaan.
Jumalan sana on kuin miekka ja vasara.
Kun lapseni olivat pieniä, he pitivät persikasta ja banaanista.
Aloitimme syöttämisen niillä, ja lapsethan söivät.
Välillä sujautin mukaan jotain pahaa, joka ei kelvannut, -
ja ruoka valui poskia pitkin.
Siinä oppi lusikoimaan sen taitavasti takaisin suuhun.
Aamen?
Joskus joudun syöttämään koiranpennulleni jotain väkisin.
Pikkuinen on kuin kuolemaisillaan, ja minä syötän tavalla tai toisella.
Tiedätte siis, että olen hyvä äiti, joka osaa syöttää lapsiaan.
Parasta vain alkaa pureskella ja niellä saman tien.
Tästä raamatunkohdasta pitää ymmärtää, -
miten ihmeessä nämä vaikeudet voivat olla hyväksi.
Miksi odottaminen ja sietäminen voivat olla hyviä asioita?
Miten se voi olla hyvä asia, että en saanut sitä ylennystä töissä?
Jumala, miksi se muka on hyväksi?
Siksi, että koetukset kertovat, mitä sisällämme oikeasti on -
sen sijaan, mitä luulemme meissä olevan.
Tutkitaan Jaakobin kirjeen alkua.
"Veljeni, pitäkää pelkkänä ilona, -
kun joudutte moninaisiin kiusauksiin." (Jaak. 1:2)
Millaisiin kiusauksiin tahansa.
"Tietäen, että teidän uskonne kestäväisyys koetuksissa -
saa aikaan kärsivällisyyttä." Kuulostaa hienolta, eikö?
Sitä ennen sisältäni piti saada paljon asioita pois.
Nykyään olen kärsivällinen.
Koetuksissakin olen vahva ja kestäväinen.
Käytökseni ei juuri muutu niissä.
Se on Jumalan tahto, mutta siihen tarvittiin paljon työtä.
Jos tiedätte, mitä tarkoitan.
Kuulin kerran yhden tytön sanovan: "Jumala käräytti minut."
Jumala tekee niin, koska rakastaa sinua.
Joku on mielestään saanut aivan tarpeeksi sitä rakkautta.
"Autuas se mies, joka kiusauksen (kärsivällisesti) kestää, -
sillä kun hänet on koeteltu, on hän saava elämän kruunun, -
jonka Herra on luvannut niille, jotka häntä rakastavat!"
Monet asiat ovat vain testejä, jotka meidän tulee läpäistä.
Meidän täytyy kiinnittää enemmän huomiota omiin reaktioihimme -
kuin niiden aiheuttajaan.
Tarjoamme nyt neljän tunnin cd-opetussarjaa -
"Koetukset, kiusaukset ja voitto".
Nämä asiat pitää ymmärtää oikein, jotta et luovuta niiden keskellä.
Luovuttaminen ei ole Jumalan tahto.
Opetuksen kanssa saat kirjani "Never Give Up!" (Älä luovuta).
Siinä on monia kertomuksia selviytyjistä, -
jotka eivät luovuttaneet vaikeuksissa.
Maailmassa meidän pitää tulla toimeen monien asioiden kanssa.
Kaikki me kohtaamme vaikeita tilanteita.
Mutta kun selviät testistä, sitä voittoa kukaan ei vie sinulta.
Hyödynnä näitä työkaluja ja käytä niitä arjessasi.
Ne auttavat sinua kasvamaan vaelluksessasi Jumalan kanssa.
Me kaikki kohtaamme kiusauksia ja koettelemuksia.
Jumalan sanan avulla voit oppia selviämään niistä voittajana.
Tilaa Joycen opetussarja "Koetukset, kiusaukset ja voitto".
Mukana kirja "Never Give Up!" Käy sivuillamme: www.joycemeyer.org
Ihmiset innostuvat lehtipäivästä.
Tilaa oma Iloa arkeen -ilmaislehti.
Tee tilaus sivuillamme: www.joycemeyer.com
TOIVON KÄSI
Hua-Wen on 9-vuotias poika.
Kuusivuotiaana hän oli jo tottunut työskentelemään kaatopaikalla -
Kambodzan pääkaupungissa 50―60 sentin päiväansioilla.
Pastori perusti kylään koulun, -
mutta vanhemmat eivät ensin päästäneet poikaa sinne.
Pastori tarjoutui maksamaan heille pojan päiväansioiden verran.
Vanhemmat huomasivat pojan muuttuvat koulunkäynnin myötä -
ja halusivat pojan jatkavan koulussa ilman korvausta.
Toivomme näkevämme saman muutoksen satojen lapsien elämässä.
Emme voi pysyä toimettomina näin onnettomissa tilanteissa.
Yhdessä voimme saada aikaan muutoksen monien lasten elämässä.
TOIVON KÄSI
Olet meille tärkeä ja teet työmme mahdolliseksi.
Yhdessä ruokimme nälkäisiä ja viemme ilosanomaa kansoille.
Ota yhteyttä tai käy sivuillamme: www.joycemeyer.org
Siellä voit jättää rukouspyyntösi ja saada lisätietoja työstämme.
Suomennos: Sari Mäkilä
Ohjelman kustansivat Joyce Meyer Ministries -työn tukijat.